stanford-oval/wikipedia huggingface dataset:
סערת החורף בצפון אמריקה (דצמבר 2022)
גל קור

לאחר שהסערה פגעה, גל קור נע ברחבי צפון אמריקה.
בדנבר נחזו 3.9 אינץ' (9.9 סנטימטרים) של שלג, כשהטמפרטורות ירדו ל--31 מעלות צלזיוס, הטמפרטורה הקרה ביותר בעיר מאז בדיוק לפני 32 שנים, ורק מעלה אחת מעל השיא החודשי. חלקים מהמדינה ראו מעל ל-30 ס"מ של שלג. בדנבר נחזתה ירידת הטמפרטורה הגדולה ביותר שלהם תוך שעה ב-21 בדצמבר מ-4-5 אחר הצהריים, כשהטמפרטורות ירדו מ-6 מעלות צלזיוס ל-15 - מעלות צלזיוס, וירידה כוללת מ-11 מעלות צלזיוס ל-31 מעלות צלזיוס מתחת לאפס הפכה לתנודת הטמפרטורה השנייה בגודלה תוך יומיים בדנבר. עם שיא של 21 מעלות צלזיוס מתחת לאפס בלבד, הטמפרטורה הממוצעת בדנבר של מינוס 26 מעלות צלזיוס הייתה הטמפרטורה הממוצעת השנייה הכי קרה שנרשמה שם.
Cheyenne, ויומינג, שברה את שיא ירידת הטמפרטורה השעתי שלה תוך 30 דקות בלבד, כשהטמפרטורות ירדו משש מעלות צלזיוס ל-16 - מעלות צלזיוס מ-1:05 אחר הצהריים עד 13:35 אחר הצהריים בקספר, השפל של 41 מעלות צלזיוס מתחת לאפס קבע שיא כל הזמנים.
ב-Elk Park, מונטנה, צינת הרוח הגיעה עד למינוס 59 מעלות צלזיוס. המעלה ה-46 מתחת ל-0 הייה ככל הנראה נמוך ביותר שהמד יכו לזהות.
במהלך הלילה בקנזס סיטי, הטמפרטורות ירדו מ-0 מעלות למינוס 19 תוך שש שעות בלבד.
בנאשוויל, השפל של 18 מעלות מתחת ל-0, ב-23 בדצמבר הייתה הטמפרטורה הקרההנמוכה ביותר בעיר מאז 1996.
ב-23 בדצמבר, אתונה, ג'ורג'יה, נחזתה הטמפרטורה הקרה ביותר מאז 1989 ונקבע שיא טמפרטורות נמוכות יומי של מינוס 12 מעלות לאחר שהחזית הקרה עברה.
ב-24 בדצמבר, שיא יומי חדש של טמפרטורות נמוכות נקבעו בפיטסבורג, פנסילבניה, וצ'ארלסטון, דרום קרוליינה, עם 21 - מעלות צלזיוס ו-7 - בהתאמה. רוב אזור המטרופולין של ניו יורק רשם שיא קור ב-24 בדצמבר, אם כי השיא בסנטרל פארק של 9 - מעלות צלזיוס לא שבר את השיא. עם זאת, בכמה ערים בחוף המזרחי נחזה שיא קור בערב חג המולד. וושינגטון הבירה קבעה שיא של הטמפרטורה הגבוהה הקרה ביותר בערב חג המולד ב-6 - מעלות צלזיוס, פילדלפיה קבעה שיא קור של 8-, בולטימור השוותה לשיא הקור שלה של מינוס 7, ובהר פוקונו, פנסילבניה, נופץ שיא הקור שלהם עד לאותו לתאריך שהגיע למינוס 16 מעלות צלזיוס. בבולטימור, בולטימור רייבן חוו את הטמפרטורה הקרה ביותר שנרשמה שם, עם מינוס 8, ועם צינת רוח של מינוס 17 בלבד.
טמפה קפאה בלילות רצופים לראשונה מאז 2010. בחלקים מסוימים של מרכז פלורידה אפילו נרשמו סופות שלג ושלג בחג המולד. זה גרם לסגירה של כמה מהרכיבות במתקנים הגבוהים ביותר באולפני יוניברסל באורלנדו. בחג המולד נחזו הטמפרטורות הקרות ביותר שנרשמו במיאמי עם 10 מעלות צלזיוס, פורט לודרדייל עם 9 מעלות צלזיוס, נאפולי עם 11 מעלות, ושוויון לשיא בפאלם ביץ' עם 8 מעלות. בפורט לודרדייל, השיא הגיע למקום השני הכי קר ברשומות.
ראו גם

סופת השלגים הגדולה של 1899
אבא סליחה טעיתי (שיר)

"אבא סליחה טעיתי" הוא שיר שהוקלט על ידי הזמרת הישראלית ליאת בנאי, מתוך אלבום הבכורה שלה, אבא סליחה טעיתי (1994). הוא יצא לאור בשנת 1994, בהוצאת חברת התקליטים אבי גואטה הפקות, כסינגל וכשיר הנושא מתוך האלבום. את השיר כתב אבי ביטר ללחן טורקי עממי.
במרוצת השנים, הפך "אבא סליחה טעיתי" לאחד משירי החותם של ליאת בנאי. הוא היה לשיר הנושא בסרט "השקר הגדול" (2012). בין היתר, הקליטו אותו עשרות אמנים ביניהם גל חייק, נזי שקורי, ענבר ישראל, ומאי ויצמן ("מחרוזת אבא סליחה"). כמו כן, נכלל "אבא סליחה טעיתי" באוסף הלהיטים "בתוך הדמעות".
רקע וכתיבה

בשנת 1991 בגיל שש-עשרה שרה בנאי לראשונה בפני קהל, במסיבת פורים של בית הספר במועדון הטרויה בראשון לציון, שם היא ביצעה את השיר "טיפת מזל" של זהבה בן. הזמר אבי ביטר שנכח במקום הציע לבנאי להוציא אלבום. בשנת 1994 הוציאה את אלבומה הראשון "אבא סליחה טעיתי", מתוכו יצאו הלהיטים "הפרידה" הדואט הראשון עם אבי ביטר, "מחפשת את הדרך" ושיר הנושא ("אבא סליחה טעיתי") – אותו כתב ביטר בעצמו ללחן טורקי עממי המבוסס על השיר "Sabah Olur Mu" מאת דוראן סאגלר.
משמעות

המילים בשיר "אבא סליחה טעיתי" עוסקות בכאב ובחרטה של בת שמבינה שהיא טעתה בבחירותיה ובדרכיה. השיר מציג את תחושת האשמה של הדוברת כלפי אביה, אחרי שהיא יצאה לדרך עצמאית והלכה אחר חברה רעה ובחירה של בן זוג שאינו מתאים לה, מה שהוביל אותה לצרות ולכאב גם עבורה וגם עבור משפחתה.
הדוברת פונה אל אביה, מתנצלת ומביעה חרטה על כך שהיא לא הקשיבה לו ולא שמעה לעצתן של הדמויות הדאגניות בחייה, כולל אביה, שניסה להדריך אותה להימנע ממסלול חיים שמזיק לה. היא מרגישה לא ראויה לעמוד מולו ומבינה את הכאב והפגיעה שהיא גרמה לו, במיוחד בקשר של כבוד. המילים משדרות רצון לחזור למקום הבטוח בבית ולבקש סליחה על הטעויות שנעשו. השיר עוסק בקונפליקט בין רצון לעצב את הדרך האישית ובין הצורך והכמיהה לתמיכה ולהבנה מההורים, במיוחד מאב, שמרגיש שהוא לא הצליח למנוע את הדרך שהבת בחרה.
מיקומי שיא

|   ‏‏‏  מצעדים ודירוגים (1994)> מדינה |   ‏‏‏  מצעדים ודירוגים (1994)> מצעד |   ‏‏‏  מצעדים ודירוגים (1994)> מיקום שיא |   ‏‏‏  מצעדים ודירוגים (1994)>  |
| --- | --- | --- | --- |
|  ישראל | מדיה פורסט ישראל | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1994 | תקליטור | אבי גואטה |  |
| כלל העולם | 15 באוקטובר 2018 | סטרימינג • הורדה דיגיטלית | הוצאה עצמית |  |
הערות שוליים

1 2 3  Release - Topic (2015-05-23), אבא סליחה טעיתי, נבדק ב-2024-12-08
↑  השקר הגדול (2012), באתר אידיבי
↑  ירמי קדושי , yarmi kadoshi (2021-01-14), ליאת בנאי בשיר אבא סליחה טעיתי מתוך הסרט השקר הגדול, נבדק ב-2024-12-08
↑  "אבא סליחה טעיתי" – גל חייק
↑  "אבא סליחה טעיתי" – נזי שקורי
↑  ערוץ המוזיקה שלי!!! (2024-03-29), ענבר ישראל אבא סליחה טעיתי של ליאת בנאי, נבדק ב-2024-12-08
↑  May Music (2018-11-11), מאי ויצמן | May Weizman- מחרוזת אבא סליחה, נבדק ב-2024-12-08
↑  Eli Azarzar (2014-01-07), ליאת בנאי   אבא סליחה טעיתי, נבדק ב-2024-12-08
↑  kurtubey (2021-01-24), Devran Çağlar-Sabah olur mu, נבדק ב-2024-12-08
1 2  מילים לשיר אבא סליחה טעיתי - ליאת בנאי, באתר שירונט
↑  אבא סליחה טעיתי, 2003-01-01, נבדק ב-2024-12-08
↑  מחרוזת חיי, 2018-10-15, נבדק ב-2024-12-08
CD Projekt

| --- | --- |

 נתונים כלליים
 סוג:  חברה ציבורית
 בורסה:  בורסת ורשה (28 בינואר 2002–CDR) 
 סימול:  CDP
 מייסדים:  מרצ'ין איווינסקי, מיכאל קיצ'נסקי
 תקופת הפעילות:  מאי 1994 – הווה (כ־30 שנה) 
 חברות בנות:  GOG.com  CD Projekt RED  CD Projekt RED Cracow  CD Projekt RED Wrocław  CD Projekt RED Vancouver  CD Projekt RED North America  The Molasses Flood  Spokko
 מיקום המטה:  פולין ורשה, פולין
 בעלות:  מרצ'ין איווינסקי (12.64%), מיכאל קיצ'נסקי (10.91%), פיוטר ניאלובוביץ' (6.38%), אדם קיצ'נסקי (3.46%)
 ענפי תעשייה:  תעשיית משחקי וידאו 
 מוצרים עיקריים:  The Witcher (סדרת משחקים) 
 שווי שוק:  13.845 מיליארד זלוטי (2 ביולי 2024)
 הכנסות:  1.056 מיליארד זלוטי (2022)
 רווח תפעולי:  137.484 מיליון זלוטי (2022)
 רווח:  377.916 מיליון זלוטי (2022)
 הון עצמי:  1.903 מיליארד זלוטי (2022)
 סך המאזן:  2.196 מיליארד זלוטי (2022)
 יו"ר:  פיוטר ניאלובוביץ'
 מנכ"ל:  אדם קיצ'ינסקי, מרצ'ין איווינסקי
 עובדים:  1,236 (2022)
  
 www.cdprojekt.com
 
CD Projekt (‏IPA: ‏tsɛ dɛ prɔjɛkt ‏האזנהקובץ:CDProject.ogg‏Ⓘ‏, בתעתיק לעברית: צֶדֶה פְרוֹיֵקְט, בעבר הייתה ידועה בתור Optimus SA), אשר גם ידועה בתור CD Projekt Capital Group, היא חברה פולנית אשר מתמקדת בפיתוח והפצה של משחקי וידאו דרך חברות הבת שלה.
חברות בת

| שם | מיקום מטה החברה | שנת הקמה | שנת רכישה | הערות |
| --- | --- | --- | --- | --- |
| GOG.com | פולין ורשה, פולין | 2008 | — | חנות דיגיטלית להפצת משחקי וידאו נטולי DRM. |
| CD Projekt RED | פולין ורשה, פולין | 2002 | — | מפתחת משחקי וידאו, ידועה בסדרת משחקי The Witcher. |
| CD Projekt RED Cracow | פולין קרקוב, פולין | 2013 | — |  |
| CD Projekt RED Wrocław | פולין ורוצלב, פולין | 2018 | — |  |
| CD Projekt RED Vancouver | קנדה ונקובר, קנדה | 2012 | 2021 | לשעבר Digital Scapes Studio. |
| CD Projekt RED North America | ארצות הברית בוסטון, מסצ'וסטס, ארצות הברית | 2022 | — |  |
| The Molasses Flood | פולין ורשה, פולין | 2014 | 2021 |  |
| Spokko | ארצות הברית בוסטון, מסצ'וסטס, ארצות הברית | 2018 | — |  |
חברות בת > חברות בת עבר

cdp.pl - חברת הפצת משחקי וידאו, סרטים וספרים דיגיטליים פולנית.
Metropolis Software - חברת פיתוח משחקי וידאו פולנית.
הערות שוליים

↑  CD Projekt, Shareholders (באנגלית)
↑  CD Projekt S.A. (OTGLY), באתר Stock Analysis (באנגלית)
1 2 3 4 5  CD Projekt‏, Consolidated financial statement of the CD PROJEKT Group for H1 2022, ‏‏7 בספטמבר 2022 (באנגלית)
↑  CD Projekt‏, Management Board report on CD PROJEKT Group activities in H1 2022 (עמ' 9), ‏‏7 בספטמבר 2022 (באנגלית)
| --- | --- |
בקרת זהויות :  LCCN: no2019147497  VIAF: 67144648408380246276   WorldCat (עם VIAF): 67144648408380246276 
ערך זה הוא קצרמרבנושא חברות ובנושא פולין. אתם מוזמנים לתרום לוויקיפדיה ו.
RC קולה

| --- | --- |

 סוג:  סימן מסחר 
 יצרן:  רויאל קראון
 מוצא:  קולומבוס, ג'ורג'יה, ארצות הברית
 מועד הכנה ראשוני:  1905
 משקאות קשורים:  קוקה-קולה, פפסי קולה, מכה קולה
 
RC Cola או רויאל קראון קולה (Royal Crown Cola) הוא שמו של משקה קולה, שהומצא בשנת 1905 בקולומבוס, ג'ורג'יה על ידי רוקח בשם קלאוד האצ'ר.
היסטוריה

בשנת 1901 הוקמה חנות המכולת קול-המפטון-האצ'ר בקולומבוס, ג'ורג'יה. בשנת 1903, משפחת האצ'ר רכשה את מלוא הבעלות עליה ושמה שונה למכולת האצ'ר. המכולת הייתה ממוקמת ברחוב 10 מערב 22. במקביל, הפופולריות של משקאות קלים בבקבוקים עלתה במהירות, ובעלי חנויות מכולת רצו למקסם את הרווח שלהם. מכולת, קלוד א. האצ'ר רכשה כמות גדולה של סירופ קוקה-קולה מאיש המכירות של החברה המקומית, קולומבוס רוברטס. האצ'ר הרגיש כי לחברה מגיע מחיר מוזל מיוחד עבור הסירופ שכן היא רכשה כמויות גדולות. רוברטס לא ויתר על המחיר, ופרץ עימות מר בין השניים. האצ'ר אמר לרוברטס שהוא ינצח בקרב בכך שלעולם לא ירכוש יותר קוקה קולה, והאצ'ר נחוש לפתח נוסחת שתייה קלה משלו. הוא התחיל לפתח מוצרים במרתף של החנות עם מתכון לג'ינג'ר אייל.
האצ'ר השיק את חברת "Union Bottling Works" במכולת של משפחתו. המוצר הראשון שלה היה רויאל קראון ג'ינג'ר אייל בשנת 1905, ואחריו רויאל קראון תות שדה, ובירה שורש רויאל קראון. שמה של החברה שונה לצ'רו-קולה בשנת 1910, ובשנת 1925 שינתה את שמה לתאגיד נהי על שם המשקאות הצבעוניים שלה. בשנת 1934, צ'רו-קולה פותח מחדש על ידי רופוס קם, כימאי, והושק מחדש כ-Royal Crown Cola.
בשנת 1954, רויאל קראון הייתה החברה הראשונה שמכרה משקאות קלים בפחית, ומאוחר יותר החברה הראשונה שמכרה משקאות קלים בפחית אלומיניום. בשנת 1958, החברה הציגה את הדיאט קולה הראשונה, דיאט Rite, ובשנת 1980, קולה ללא קפאין, RC 100. אף על פי שהייתה ראשונה להשיק משקאות בקטגוריית ה"דיאט" היא לא עמדה בתחרות מול חברת קוקה קולה שתפסה את רוב השוק בקטגוריה זו
בשנת 1984, RC קולה היווה כ-4–5% ממכירות המשקאות הקלים בארצות הברית, מאחורי רק קוקה-קולה, פפסי, ד"ר פפר וסבן אפ.
באמצע שנות ה-90, השיקה קולה "פרימיום" תוך שימוש בסוכר קנים טהור כממתיק, ולא בסירופ תירס פרוקטוז גבוה. הוא הוצע רק בבקבוקים של 12 אונקיות, המכירות היו מאכזבות, בעיקר בשל חוסר היכולת של החברה למצוא רשת הפצה עבור המוצר, והוא הופסק למעט אוסטרליה, ניו זילנד וצרפת. מאוחר יותר הוא היה זמין רק בניו זילנד, בחלקים מאוסטרליה, תאילנד וטג'יקיסטן. החברה גם השיקה את Cherry RC, גרסה בטעם דובדבן של המשקה הקל RC, כדי להתחרות בקולה דובדבן ופפסי דובדבן.
בספטמבר 2000 נרכשה רויאל קראון על ידי קדבורי (אז קדבורי שוופס) באמצעות רכישת סנאפל. בשנת 2007 פוצלו עסקי המשקאות של קדבורי בצפון אמריקה לחברה חדשה בשם Keurig Dr Pepper, הבעלים הנוכחיים של מותג RC Cola.
שיווק בישראל

המותג שווק לראשונה בישראל על ידי "החברה המאוחדת למסחר והשקעות בע״מ" מרמאללה, שיצרה את המשקה ברישיון מהחברה העולמית. הוא שווק בהכשר "רבנות בית־אל ב׳".
החל משנת 1995 המשקה מיוצר ומשווק בישראל על ידי חברת יפאורה תבורי שהשקיעה מאמצים רבים בהחדרת המותג, עם מסעות פרסום יקרים, כולל סרטון פרסומת בבימוי נירית ירון בהפקת משרד ראובני פרידן. הסרטון, בשם "הילדים של RC קולה", מציג את סיפורו של ילד שמתגבר על הקושי להגיע למשקה שחברתו רוצה, ודורך על שתי הפחיות של המתחרים. הסרטון זכה ב-1999 במקום הראשון בתחרות הפרסום הבינלאומית למזון ומשקאות שהתקיימה בלונדון.
בשנת 1999 הגיע המותג לנתח שוק של 17% בשוק הקולה בדצמבר 2004, הכריזה חברת מחקר השוק נילסן, כי RC קולה הוא המותג השני ברמת הפופולריות שלו בישראל, עם נתח שוק של 22.5% (נתונים למאי 2005), שני למותג קוקה-קולה (השולט על 61% מן השוק) ולפני המותגים פפסי קולה (11%) וקריסטל (5.5%).
בקיץ 2015 השקיעה יפאורה כ-400 אלף שקל למימון סרט פרסום עם עפר שכטר וגורי אלפי.
הערות שוליים

↑  שרית ארז, ‏שיעור חשוב בעסקים מהחברה שהמציאה את הדיאט קולה, באתר גלובס, 27 באוקטובר 2022
↑  סוכנויות הידיעות, קדבורי הבריטית רכשה את סנאפל עבור 1.45 מיליארד דולר, באתר TheMarker‏, 18 בספטמבר 2000
↑  נתן שבע, הרוקח שרקח מיץ פירות מוצלח, באתר TheMarker‏, 20 במאי 2012
↑  הדר תדמור, קדבורי שוופס תתפצל לשתי חברות - חברת ממתקים וחברת משקאות, באתר TheMarker‏, 15 במרץ 2007
↑  יעל הדיה, משקה - תסיסה בשטחים, כל העיר, 15 באוגוסט 1986
↑  TheMarker digital, יפאורה תבורי משקיעה 1.5 מ' ש' בקמפיין למבצע חדש של "RC קולה", באתר TheMarker‏, 2 בפברואר 2003
TheMarker digital, RC קולה יוצאת בקמפיין קיץ בהשקעה של 6 מיליון שקל, באתר TheMarker‏, 13 ביוני 2007
↑  אביבה קרול, ‏אר.סי קולה - הכי זכורה, באתר גלובס, 19 ביוני 1997
↑  הילדים של RC קולה, באתר גלובס, 22 בדצמבר 1997
↑  מקום ראשון לסרטון RC קולה בלונדון, באתר גלובס, 25 במאי 1999
↑  ורד שרון-ריבלין, ‏פפסי נגד קוקה קולה. RC מרוויח, באתר גלובס, 16 בדצמבר 1999
↑  דן מייזליש, RC קולה בקמפיין תדמיתי חדש לשנת בהשקעה של כ-1.5 מיליון דולר, 15 בפברואר 2005, באתר Allmarketing.
↑   נתי טוקר, RC קולה שילמה כ-400 אלף שקל למימון סרט עם עפר שכטר וגורי אלפי, באתר TheMarker‏, 5 באוגוסט 2015
עיזת אבראהים א-דורי

| --- | --- |

 לידה:  1 ביולי 1942 כפר א-דוור, עיראק
 פטירה:  26 באוקטובר 2020 (בגיל 78) עיראק 
 מדינה:  עיראק עיראק
 תפקיד:  מזכיר אזורי של מפלגת הבעת' העיראקית (3 בינואר 2007–25 באוקטובר 2020) 
 מפלגה:  מפלגת הבעת'
 השקפה דתית:  המסדר הצופי של הנקשבנדיה
 
עיזת אִבראהים א-דורי (בערבית: عزة ابراهيم الدوري, תעתיק מדויק: עִזַּת אִבּראהים אל-דורי; 1 ביולי 1942 – 26 באוקטובר 2020) היה סגן נשיא עיראק וסגן יושב ראש מועצת הפיקוד המהפכנית של עיראק בתקופת סדאם חוסיין. במסגרת תפקידיו בשלטון מפלגת הבעת', היה שותף מרכזי בקבלת החלטות בנוגע למהלכים חשובים כמו הובלת ותכנון מלחמת איראן-עיראק, הפלישה העיראקית לכווית בשנת 1990, ודיכוי מרידות שונות ברחבי המדינה. עם פרוץ מלחמת עיראק בשנת 2003, הפך א-דורי לאחד המבוקשים הבכירים ביותר על-ידי כוחות הקואליציה, אך לא נתפס. בשנים 2014–2015, במהלך פלישת ארגון המדינה האסלאמית לעיראק, שימש כמפקד צבאי של אחת ממיליציות המורדים ששיתפו פעולה עם הארגון.
לאורך השנים פורסמו דיווחים שונים וסותרים על מותו, אך בשנת 2020 הודיעה מפלגת הבעת' העיראקית באופן רשמי על מותו.
ילדותו וראשית חייו

עיזת אבראהים א-דורי נולד בכפר א-דוור, ב-1 ביולי 1942, לאב אבראהים ח'ליל א-דורי ולאם חמדה סלום, והיה השלישי מבין ארבעה אחים. משפחתו משתייכת לחמולת א-שוויח'את משבט ג'בור. הוא גדל בעוני, השלים לימודים יסודיים בלבד ובצעירותו מכר גושי קרח ברחובות. למרות זאת, בשנות העשרה המאוחרות שלו, הפך מעורב בפוליטיקה מהפכנית ואלימה. הוא התיידד עם סדאם חוסיין, שנולד בתכרית, קילומטרים ספורים מכפרו, א-דוור, והחמולות שלהם היו בעלות ברית מסורתיות, גורם בעל חשיבות בעיראק שהוסיף להתקרבות בין השניים. חוסיין, שהיה מבוגר מא-דורי בשנים ספורות, הפך למנטור שלו. השניים שירתו יחד במשרד המודיעין של מפלגת הבעת' ואף ישבו יחד בכלא לאחר תפיסת השלטון על-ידי המפלגה ב-1963. בהמשך, כשחוסיין שהה בחו"ל, שימש א-דורי כאיש הקשר שלו בעיראק והם תכננו יחד את ההשתלטות על השלטון ב-17 ביולי 1968 ולקחו בה חלק זה לצד זה. בהמשך, התחזקה הברית בין א-דורי וחוסיין, עם נישואי ביתו של א-דורי, סוהא, לבנו הבכור של סדאם, עודאי.
לאחר נפילת משטר הבעת'

ב-20 במרץ 2003 פלשו כוחות אמריקניים לעיראק והפילו את משטר סדאם חוסיין ב-9 באפריל. בעקבות מעורבותו של א-דורי בהתקוממות העיראקית נגד הכוחות האמריקניים, שכללה הובלת התקפות ומימון פיגועים, הוא נאלץ להסתתר. בנובמבר 2003 הציעה הקואליציה פרס של 10 מיליון דולר למידע שיוביל לתפיסתו. לאחר תפיסת סדאם חוסיין בדצמבר 2003, הפך א-דורי למבוקש הבכיר ביותר מהמשטר הישן. בדצמבר 2006, לאחר הוצאתו להורג של סדאם חוסיין, מונה א-דורי למנהיג החדש של מפלגת הבעת' העיראקית. עד 2009 מקום הימצאו של א-דורי היה לא ידוע, אך דווח שנכנס לסוריה ויצא ממנה פעמים רבות.
עם פלישת ארגון המדינה האסלאמית (דאעש) לעיראק בשנת 2014, פיקד א-דורי על מיליציה בשם "צבא הגברים של הטריקה הנקשבנדיה". מיליציה זו, יחד עם ארגונים סוניים נוספים, סייעה לדאעש במסע הכיבושים המהיר בעיראק. ארגונו של א-דורי תרם במיוחד לכיבוש העיר תיכרית, להשתלטות על צפון עיראק ועל העיר מוסול. בנוסף, השתתף בהתקפות שונות נגד הכוחות המזוינים של עיראק.
מותו

תאריך מותו המדויק של א-דורי אינו ידוע, ונפוצו דיווחים רבים וסותרים מתקופות שונות על נסיבות מותו. בנובמבר 2005 דיווחו כלי תקשורת ערבים על מותו של א-דורי בנסיבות טבעיות. באפריל 2015 דווח על מותו במהלך מבצע של צבא עיראק מזרחית לתיכרית, תוך דיווח על בדיקת DNA שאימתה לכאורה ממצאים אלו. כמו כן, במאי של אותה השנה פורסמה הקלטה של א-דורי שבה התייחס לאירועים שהתרחשו מאז מותו, ובאפריל 2016, פורסמה קלטת וידאו המציגה אותו בחיים. בשנת 2018, שלחה ביתו של סדאם חוסיין מכתב תנחומים למשפחתו של א-דורי על מותו, שלפי נוסחו הוא מת ממחלה המטולוגית. באוקטובר 2020 פרסמה מפלגת הבעת' העיראקית הודעה רשמית על אודות מותו של א-דורי, ובה נכתב: "היום, אביר הבעת' וההתנגדות הלאומית העיראקית ירד מסוסו". סיבת מותו הרשמית נותרה לא ידועה.
הערות שוליים

↑  Who's who in the Arab world., [Place of publication not identified]: Publitee, 1966-, ISBN 2-903188-02-5
↑  Izzat al-Douri: Last survivor of Saddam Hussein's inner circle who allied with Islamic State - Telegraph, web.archive.org, ‏2016-02-09
↑  Joseph Sassoon, Chart of the Structure of the Baʿth Party Secretariat (maktab amanat sir al-qutr), Saddam Hussein's Ba'th Party, 2011-12-12, עמ' 285–285 doi: 10.1017/cbo9781139042949.014
1 2  An Intelligence Vet Explains ISIS, Yemen, and "the Dick Cheney of Iraq", web.archive.org, ‏2016-01-05
1 2  Saddam’s ‘king of clubs’ reappears on Baath anniversary, Rudaw, ‏08-04-2018
1 2  Izzat al-Douri: Last survivor of Saddam Hussein's inner circle who allied with Islamic State - Telegraph, web.archive.org, ‏2016-02-09
1 2 3 4 5 6  Izzat Ibrahim Al-Douri / Izzat Ibrahim al-Duri, www.globalsecurity.org
↑    David Blair, ‏Izzat al-Douri: Last survivor of Saddam Hussein's inner circle who allied with Islamic State, The Telegraph, 17 April 2015
↑  Tempers Flare at Islamic Summit, cnn.com World, ‏March 5, 2003 (באנגלית)
↑  Uneasy Alliance Gives Insurgents an Edge in Iraq - The New York Times, web.archive.org, ‏2019-03-28
↑  רועי קייס, עיראק: חוסל סגנו של סדאם, הכובש מדאעש, באתר ynet, 17 באפריל 2015
↑  Iraqi audio recording shows Saddam Hussein's deputy may still be alive, TheGuardian, 16 May 2015.
↑  רועי קייס, שנה לאחר "החיסול": סגנו של סדאם קם לתחייה?, באתר ynet, 8 באפריל 2016
↑  Saddam Hussein’s daughter mourns father’s deputy Douri: source, Iraqi News, ‏2018-06-21 (באנגלית אמריקאית)
↑  Dahir, Abdi Latif; Hassan, Falih (2020-10-29). "A Top Aide to Saddam Hussein Is Reported Dead". The New York Times (באנגלית אמריקאית). ISSN 0362-4331. נבדק ב-2022-10-01.
| --- | --- |
בקרת זהויות :  PLWABN: 9810569543305606  GND: 1190703394  VIAF: 1483151778204818130004   WorldCat (עם VIAF): 1483151778204818130004 
עיזת א-דורי בתמונה מתוך הטלוויזיה העיראקית משנת 1996
המעמד העליון

דיוקן של משפחת פאגוגה ארזוקטה משנת 1730. המשפחה השתייכה למעמד העליון במקסיקו סיטי.
המעמד העליון מתייחס לקבוצת האוכלוסייה שנמצאת בראש ההיררכיה החברתית. בחברות המודרניות המעמד החברתי העליון כולל בדרך כלל את חברי האוכלוסייה העשירים ביותר בחברה, ובעלי הכוח הפוליטי הגדול ביותר. בחברות המודרניות לעיתים רבות חברי המעמד העליון אינם צריכים לעבוד לפרנסתם, משום שהם חיים על סמך כסף שקיבלו בירושה או כתוצאה מהשקעות.
בחברות מסורתיות רבות היה קשה או אפילו בלתי אפשרי להצטרף למעמד העליון בדרך אחרת מלבד להיוולד לתוכו. במדינות רבות בעולם שיעור הכנסה גבוה במיוחד מספיק בשביל שאדם ייחשב כמשתייך למעמד העליון – במיוחד בארצות הברית (למעשה, רוב האנשים העשירים ביותר בארצות הברית נולדו במעמד הביניים).
בארצות הברית לדוגמה, המעמד העליון כולל כ-1% מכלל האוכלוסייה, אשר מחזיק בכ-30% מהעושר, והם בעלי הכנסה של 200,000 דולרים או יותר בשנה (כ-16,000 דולרים לחודש)[דרוש מקור].
ראו גם

העשירון העליון
מעמד חברתי
אריסטוקרטיה
אליטה
אצולה
הערות שוליים

↑  Ramsey Solutions, The National Study of Millionaires, April 12th 2023
| --- | --- |
בקרת זהויות :  NLI: 987007529774405171  LCCN: sh85141241  NKC: ph319007 
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
Cyberpunk 2077: Phantom Liberty

Cyberpunk 2077: Phantom Liberty (בתרגום חופשי לעברית: סייברפאנק 2077: שחרור הפנטום) היא חבילת הרחבה למשחק הווידאו Cyberpunk 2077 שפותחה על ידי CD Projekt RED ומופצת על ידי CD Projekt, אשר יצאה לאור ב-26 בספטמבר 2023 למערכת ההפעלה Microsoft Windows ולקונסולות המשחקים פלייסטיישן 5 ו-Xbox Series X/S. עלילת המשחק מתרחשת ביקום סייברפאנק דיסטופי בו השחקן משחק בתפקיד שכיר החרב "V" אשר חייב להציל את נשיאת ארצות הברית החדשה של אמריקה (באנגלית: New United States of America או בקיצור: NUSA), שמטוסה התרסק ברובע דוגטאון, הרובע המסוכן ביותר בעיר הבדיונית "נייט סיטי" בה מתרחש המשחק.
פסקול

פסקול ההרחבה הולחן על ידי פ. ט. אדמצ'וק וייאסל פסיאורקובסקי. ב-14 בספטמבר 2023, יצא לאור הפסקול Cyberpunk 2077 Phantom Liberty Original Score, שמהווה את הפסקול של חבילת ההרחבה, אשר מכיל 15 רצועות באורך כולל של 55 דקות ו-26 שניות.
| Cyberpunk 2077 Phantom Liberty Original Score> מס' | Cyberpunk 2077 Phantom Liberty Original Score> שם | Cyberpunk 2077 Phantom Liberty Original Score> לחן | Cyberpunk 2077 Phantom Liberty Original Score> שירה | Cyberpunk 2077 Phantom Liberty Original Score> משך | Cyberpunk 2077 Phantom Liberty Original Score>  | Cyberpunk 2077 Phantom Liberty Original Score>  | Cyberpunk 2077 Phantom Liberty Original Score>  | Cyberpunk 2077 Phantom Liberty Original Score>  | Cyberpunk 2077 Phantom Liberty Original Score>  |
| --- | --- | --- | --- | --- | --- | --- | --- | --- | --- |
| 1. | I'm a Netrunner  | פ. ט. אדמצ'וק |   | 3:06 |  |  |  |  |  |
| 2. | Force Projection  | פ. ט. אדמצ'וק |   | 2:46 |  |  |  |  |  |
| 3. | On the Prowl  | פ. ט. אדמצ'וק |   | 4:47 |  |  |  |  |  |
| 4. | Bravo Foxtrot Golf  | פ. ט. אדמצ'וק |   | 2:29 |  |  |  |  |  |
| 5. | Not a Plan, a Man  | פ. ט. אדמצ'וק |   | 3:11 |  |  |  |  |  |
| 6. | Infiltration Compromised  | ייאסל פסיאורקובסקי |   | 2:27 |  |  |  |  |  |
| 7. | Agent Provocateur  | ייאסל פסיאורקובסקי |   | 3:36 |  |  |  |  |  |
| 8. | Hardest to Be  | פ. ט. אדמצ'וק | סורה ליאון | 3:23 |  |  |  |  |  |
| 9. | Just Another Weapon  | פ. ט. אדמצ'וק |   | 4:14 |  |  |  |  |  |
| 10. | The Man In Charge  | ייאסל פסיאורקובסקי |   | 5:25 |  |  |  |  |  |
| 11. | Apex Predators  | פ. ט. אדמצ'וק |   | 3:19 |  |  |  |  |  |
| 12. | You Can't Hide From Us  | פ. ט. אדמצ'וק |   | 4:55 |  |  |  |  |  |
| 13. | Contra la Luna  | פ. ט. אדמצ'וק |   | 4:53 |  |  |  |  |  |
| 14. | Never Looking Back  | פ. ט. אדמצ'וק |   | 3:48 |  |  |  |  |  |
| 15. | Test of Loyalty  | פ. ט. אדמצ'וק |   | 2:59 |  |  |  |  |  |
| משך כולל: | משך כולל: | משך כולל: | משך כולל: | 55:26 |  |  |  |  |  |
הערות שוליים

↑  ג'ודי מקגרגור, The Witcher 3 game director joins Cyberpunk 2077 team, אתר PC Gamer, ‏‏4 במרץ 2019 (באנגלית)
↑  רייצ'ל וובר, Cyberpunk 2077 can be completed without a single kill, אתר Games Radar, ‏‏12 ביוני 2019 (באנגלית)
↑  טטיאנה מוריס, New Cyberpunk 2077 details suggest mid-2019 release, ‏GameZone, ‏22 במרץ 2017 (באנגלית)
↑   ציוץ של CD PROJEKT IR ברשת החברתית אקס (טוויטר), 4 באוקטובר 2022
↑  אדם קוק, Cyberpunk 2077: Phantom Liberty soundtrack released, new trailer too, באתר GodisaGeek.com, ‏‏14 בספטמבר 2023 (באנגלית)
| סייברפאנק מאת מייק פונדסמית' |
| --- | --- | --- |
| פרסומים | רשימת ספרים • Cyberpunk 2077: Trauma Team |  |
| תוספות לסייברפאנק 2013 | עיווט: ספר המקורות • ליד מסלול • רוקרבוי • הסולו של ההון |  |
| תוספות לסייברפאנק 2020 | נשקי הרחוב של בלאקהאנד 2020 • אירוסורס פלוס • המדריך לרשת של ראץ' בראטמוס |  |
| ספרים ברישיון ואחרים | Cybergeneration • The Arasaka Brainworm • Greenwar |  |
| משחקי קלפים | נטראנר • סייברפאנק |  |
| משחקי ווידאו | Cyberpunk 2077 (Phantom Liberty, Roach Race) • Orion |  |
| סדרות טלוויזיה | Cyberpunk: Edgerunners |  |
| מוזיקה | "I Really Want to Stay at Your House" |  |
| ערכים קשורים | מערכת אינטרלוק • פיוזן • אינטרפייס |  |
ג'ון פיליפס (פוליטיקאי מפנסילבניה)

ג'ון פיליפס (באנגלית: John Phillips) היה חבר פדרליסט בבית הנבחרים של ארצות הברית שכיהן מטעם מחוז הקונגרס השלישי של פנסילבניה מ-4 במרץ 1821 עד 3 במרץ 1823.
ביוגרפיה

פיליפס, שנולד במחוז צ'סטר, פנסילבניה, כיהן רק קדנציה אחת בקונגרס ה-17. לא ידוע תאריך הלידה ולא מקום הלידה המדויק של הפוליטיקאי הזה. כך גם לגבי תאריכי פטירתו. לא ידוע דבר על נעוריו, על השכלתו בבית הספר או על הקריירה המקצועית שלו. צוין רק שהוא קיבל לימודים מוגבלים. פיליפס הפך לחבר במפלגה הפדרליסטית שנוסדה על ידי אלכסנדר המילטון בשנות ה-1790. בבחירות לקונגרס של 1820 הוא נבחר לבית הנבחרים של ארצות הברית בוושינגטון הבירה מטעם מחוז הקונגרס השלישי של פנסילבניה, שם החליף את ג'יימס מ. וולאס ב-4 במרץ 1821. הוא הצליח להשלים כהונת חקיקה אחת בקונגרס עד 3 במרץ 1823. לאחר כהונתו בבית הנבחרים האמריקאי, עקבותיו אבדו.